Súradnice: 50°27′21″S 13°27′41″V﻿ / ﻿50,45583°S 13,46139°V﻿ / 50.45583; 13.46139

**Údlické doubí** je prírodná pamiatka ev. č. 5761 asi 1,5 km severne od obce Údlice v okrese Chomutov. Oblasť spravuje Agentúra ochrany prírody a krajiny ČR. Chránené územie má približne elipsovitý tvar o rozmeroch asi 850 m (smer západ–východ) krát 650 m (sever–juh) a rozlohu asi 43,8 ha. Hranice sú približne určené hranicou lesa.

Ochrana
-------

Hlavným dôvodom vyhlásenia chráneného územia je výskyt ohrozeného živočíšneho druhu roháča veľkého (*Lucanus cervus*) a podpora jeho populácie. Okrem roháča sa tu vyskytujú ďalší zástupcovia hmyzu ako fuzáč žltoškvrnný alebo húseničiar hnedý a rastlín (ľalia zlatohlavá, prvosienka jarná, šalát dubolistý, čermeľ hrebenitý alebo ďatelina alpská).

Poloha
------

Severozápadný okraj lesa
Geologicky leží územie v Českom masíve. Podložie tu tvoria neogénne sedimenty zložené z pieskov, štrkov, ílov a uhoľných slojov pôvodom zo stredného až spodného miocénu. S nadmorskou výškou 367 m n. m. je Údlické doubí významným bodom geomorfologického okrsku Jirkovskej panvy. V geomorfologickom členení vyšších úrovní spadá do Krušnohorskej subprovincie, konkrétne do Podkrušnohorskej oblasti, celok Mostecká panva a podcelok Chomutovsko­‑teplická panva. Pre ňu sú charakteristické široko roztvorené údolia s miernymi svahmi a reliéf náplavových kužeľov a údolných nív. Samotné návršie je plochá nesúmerná kopa na miocénnych sedimentoch s plochým vrcholom a príkrejšími svahmi na západe a na juhu. Z pôd prevažujú kambizeme na západnom a východnom okraji doplnené vertisolmi.

Údlické doubí je prístupné po ceste III/25124 z Údlic do Otvíc, ktorá vedie po jeho východnej strane. Z nej odbočuje lesná cesta k stredu územia, kde stojí objekt vodárne. Ďalšia lesná cesta vedie pozdĺž severného okraja lesa. Na južnom okraji sa nachádza záhradkárska kolónia.

Pozri aj
--------

* Zoznam chránených území v okrese Chomutov
* Prírodná pamiatka Černovice

Referencie
----------

1. 1 2   *Stránky AOPK ČR* [online]. [Cit. 2016-02-24]. Dostupné online. (po česky)
2. ↑   *Plán péče o přírodní památku Údlické doubí na období 2011–2019* [online]. Krajský úřad Ústeckého kraje, [cit. 2016-02-26]. Dostupné online.
3. 1 2  CENIA. *Geologická a půdní mapa ČR* [online]. Praha: Národní geoportál INSPIRE, [cit. 2016-02-26]. Dostupné online.
4. ↑  DEMEK, Jaromír, a kolektív *Zeměpisný lexikon ČSR – Hory a nížiny*. Praha : Academia, 1987. 250 – 251, 584 s. S. 524.

Externé odkazy
--------------

* Plán starostlivosti o pamiatku na roky 2011 - 2019

Zdroj
-----

*Tento článok je čiastočný alebo úplný preklad článku Údlické doubí na českej Wikipédii.*

| * z
* d
* u
Chránené územia v okrese Chomutov |
| --- |
| Národné prírodné rezervácie | 
* Jezerka
* Novodomské rašeliniště
* Úhošť

 |
| Národné prírodné pamiatky | 
* Ciboušov
* Doupňák

 |
| Prírodné rezervácie | 
* Běšický chochol
* Buky a javory v Gabrielce
* Buky nad Kameničkou
* Horská louka u Háje
* Na loučkách
* Prameniště Chomutovky
* Sedlec
* Bučina na Kienhaidě (zruš.)

 |
| Prírodné pamiatky | 
* Bezručovo údolí
* Černovice
* Červený Hrádek
* Drmaly
* Hradiště u Černovic
* Kokrháč
* Krásná Lípa
* Lokalita břízy ojcovské u Volyně
* Louka vstavačů u Černýše
* Mravenčák
* Na loučkách II
* Pastviště u Okounova
* Podmilesy
* Rašovické skály
* Sfingy
* Slanisko u Škrle
* Sluňáky
* Střezovská rokle
* Svatý kopeček u Kadaně
* Údlické doubí
* Vinařský rybník
* Želinský meandr
* Merkur (zruš.)

 |
| Prírodný park | 
* Bezručovo údolí
* Doupovská pahorkatina
* Údolí prunéřovského potoka

 |